વીરપુર જલારામધામ પંથકમાં ખેડૂતોની માઠી દશા બેઠી હોય તેમ એક તો અતિવૃષ્ટિ જેવો વરસાદ સાથે માવઠાની અસર જેને કારણે મગફળી, કપાસ જેવા પાકોમાં પહેલેથી જ નુકશાન વેઠી ખેડૂતોએ ભારે આશાએ કાળી મજૂરી કરીને કપાસનો પાક ઉગાડ્યો હતો જગતના તાત કહેવાતા ખેડુતે દિવસ-રાતના ઉજાગરા કરી દીકરાની જેમ પોતાના ખેતરોમા કપાસના પાકનું જતન કર્યું અને તે કપાસના પાકમાં ગુલાબી ઈયળો દેખા દેતા ખેડૂતોની સારા પાકની આશા ઉપર જાણે પાણી ફરી વળ્યું અને ગુલાબી ઈયળો એક-બે ઉભારોના કપાસના નહિ પણ સમગ્ર ખેતરમાંના પાકમાં ગુલાબી ઈયળો આવી જતા વીરપુરના ખેડૂત હરિભાઈ ડોબરીયાએ પોતાના ખેતરમાં લીલોછમ ઉભા કપાસના પાકને માલધારીઓના પશુઓને ચરવા માટે મૂકી દીધો હતો, હરિભાઈ ડોબરીયાએ જણાવ્યું હતું કે ગુલાબી ઈયળો કપાસના ઝીંડવાની અંદર નો ગર્ભ ખાઈ સેળવી નાખે છે માટે કપાસના પાક ઉપર ગમે તેટલી જંતુનાશક દવાઓનો છટકાવ કરીએ તક પણ ઝીંડવામાં અંદર રહેલી ગુલાબી ઈયળો મરતી અનથી કે કોઈ દવા તેને અસર પણ કરતી નથી જેમને કારણે કપાસના પાકના બહુ જ નુકસાન કરી પાક સેળવી નાખે છે જેમને લઈને ભારે હદયે પોતાના દીકરા સમાન કપાસના ઉભા લીલાછમ પાકને એક પણ કપાસની વીણી ઉતાર્યા વગર જ પશુઓને ચરવા મૂકી દીધો હતો.